
ΕΛΛΗΝΙΚΗ ΔΗΜΟΚΡΑΤΙΑ

Χανιά, 15/10/2026
ΝΟΜΟΣ ΧΑΝΙΩΝ
               Α.Π. 61558
ΔΗΜΟΣ ΧΑΝΙΩΝ
ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ
ΤΜΗΜΑ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ
Κυδωνίας 29, Χανιά Κρήτης, 73135
t-adynamiko@chania.gr, www.chania.gr
ΠΕΡΙΛΗΨΗ ΑΝΑΚΟΙΝΩΣΗΣ 
για τη σύναψη ΣΥΜΒΑΣΗΣ ΕΡΓΑΣΙΑΣ 
Ιδιωτικού Δικαίου Ορισμένου Χρόνου (με αντίτιμο)
Ο ΔΗΜΟΣ ΧΑΝΙΩΝ
ΑΝΑΚΟΙΝΩΝΕΙ

Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά τρία (3) ατόμων Π.Ε. Φυσικής Αγωγής, 6ωρης απασχόλησης, διάρκειας 8 μηνών, έναντι αντιτίμου, προκειμένου να υλοποιηθούν προγράμματα άθλησης στις αθλητικές εγκαταστάσεις, σύμφωνα με τον παρακάτω πίνακα:
	Υπηρεσία
	Έδρα υπηρεσίας
	Ειδικότητα
	Διάρκεια σύμβασης
	Αριθμός
ατόμων

	Δήμος Χανίων 


	Αθλητικές Εγκαταστάσεις Δήμου Χανίων
	ΠΕ ΦΥΣΙΚΗΣ ΑΓΩΓΗΣ
	8 μήνες  
6ωρης απασχόλησης
	3


Οι ενδιαφερόμενοι μπορούν να καταθέτουν τις αιτήσεις τους, με συνημμένα όλα τα απαραίτητα δικαιολογητικά απόδειξης των τυπικών προσόντων αυτοπροσώπως  ή ταχυδρομικά στην ακόλουθη διεύθυνση: Δήμος Χανίων, Κριάρη 40, ΤΚ: 73135, τηλέφωνο επικοινωνίας: 2821341669 & 672. Στην περίπτωση αποστολής των αιτήσεων ταχυδρομικώς, το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων. 


Η προθεσμία υποβολής των αιτήσεων είναι πέντε ημερολογιακές (5) ημέρες και αρχίζει από 19/10/2026 έως και 23/10/2026.
Οι υποψήφιοι μπορούν να αναζητήσουν την ανακοίνωση και τα έντυπα των αιτήσεων στον δικτυακό τόπο του Δήμου Χανίων www.chania.gr.


Οι πίνακες κατάταξης των υποψηφίων θα αναρτηθούν στον Πίνακα Ανακοινώσεων στο Δημαρχείο Χανίων, Κυδωνίας 29, Χανιά και στην ιστοσελίδα του Δήμου www.chania.gr.
Κατά των ανωτέρω πινάκων οι ενδιαφερόμενοι μπορούν να υποβάλλουν ενστάσεις στον φορέα, μέσα σε αποκλειστική προθεσμία, η οποία λήγει μετά την πάροδο πέντε (5) ημερολογιακών ημερών από την ανάρτηση τους. 

Ο ΓΕΝΙΚΟΣ ΓΡΑΜΜΑΤΕΑΣ
ΓΕΩΡΓΙΟΣ ΦΡΑΓΚΙΑΔΑΚΗΣ

